鄭德言親睹洛伽觀音相遂依所見繪畫朝夕嚴奉且求贊語敬題其旁
作者：鄭清之
朝代：宋

paragraphs: 具足圓通性，一念本昭徹。
佛我與信心，是三無差別。
凡人未見聖，如渴以河說。
佛身忽現前，如水印秋月。
心精自開遮，見根匪優劣。
念中有大士，珠瓔百寶結。
補陀洛伽相，在在猶日揭。
是名爲正觀，倒想作奇絕。
稽首圓通尊，茲念無起滅。
非相亦非念，不盈復不闕。
唯然觀自在，無眼耳鼻舌。